गुवाहाटी,सेप्तेम्बर 3: आसामनि NF रेलनि सिङाव सोलिबाय थानाय खामानिफोरा जोबोद लासै सोलिगासिनो दं।  31 जुलाइ 2018 आव रिपर्ट मोन्नाय बादिब्ला खामानि मावनाया 0%.
 NF रेलनि सिङाव गासै मोन 43 सो सा-सान्जा ओनसोलफोराव सोलिगासिनो दं।  बेनिनो मोन 25 गोदान रेलनि लामा, मोन 7 रेल लामा फुवारनाय, आरो मोन 11 रेल लामाखौ दाबल रेल लामा खालामनैय।  गासै 142 कि. मि गोलाव गोदान बंगाइगाव- रंगिया-कामाक्या लामाखौ दाबुल रेल लामा खालामना खामानि आरो 7 कि. मि.  गोदान सरायघाट दालांआव गोदान रेल लामा खालामनांगौआ 0 जौखोन्दोआव खामानिआ सिगांगासिनो दं होन्ना खौरां मोन्नाय जायो।
 बंगाइगांव-गवालफारा-गुवाहाटी रेल लामाखौ दाबुल खालामनाय खामानिआबो जोबोद लासै सोलिगासिनो आरो खौरां मोन्नाय बादिब्ला 2. 47 जौखोन्दोआव खामानिआ सिगांदों। 